ஆனால் பிதாவோ, தமது குமாரன் செலுத்திய பலியை ஏற்றுக்கொண்டு, அவர் ஏற்றுக்கொண்ட குற்றங்களிலிருந்தும் அதன் சம்பளமாகிய மரணத்திலிருந்தும் அவரை விடுவித்தார். தேவன், இயேசுவை மரித்தோரிலிருந்து எழுப்பியதால், அவரது நீதி விளங்கியது. பாவமும் மரணமும் பரிகரிக்கப்பட்டு, இயேசு உயிர்த்தெழுந்ததால், இன்றும் இயேசு பிதாவோடு இருக்கிறார் என்ற நிச்சயம் நமக்குண்டானது. பாவிகளாகிய நமக்கு கிறிஸ்துவினாலுண்டான இந்த நீதி தேவை. இந்த நீதியை நாம் கிறிஸ்துவின் மரணம் உயிர்த்தெழுதல் இரண்டிலுமிருந்து பெற்றுக் கொண்டிருக்கிறோம். இதனாலே என்றும் நாம் இயேசுவோடு வாழும் நிச்சயத்தையும் பெற்றிருக்கிறோம். இங்கேதான் உடன்படிக்கையும் நிறைவேறிற்று.